钦定古今图书集成/明伦汇编/氏族典/第178卷 > 田子贞
## 钦定古今图书集成/明伦汇编/氏族典/第178卷 > 田子贞

按《浙江通志》：“子贞，名贞，以字行，永康人。丁酉寇起，民
多奔窜岩穴，且饥馑频仍，道殣相望。子贞出粟赈之，
皆罗拜曰：‘我等已在鬼箓，赖公而生。傥有所役，虽蹈
水火无恨’。子贞因结为义旅，使捍乡井，寇不敢犯。廉
访使者檄授巡检，辞。岁戊戌，明兵下浙东，而七闽犹
未归附，陈友定遣使持空名敕授子贞武义县尹。子”
贞知天命有归，遂缚使者戮之，而焚其书。